બીજા દિવસે સવારે અચાનક મારા ફોન ઉપર કંનનો ફોન આવ્યો તેણે મને પુછ્યું સાહેબ સારી રીતે અમદાવાદ પહોચી ગયાને,,, મેં કહ્યુ કંનન તારો આભાર તે  અમારી ખુબ સંભાળ લીધી અમને કોઈ તકલીફ પડી નહીં,  તેણે મને પુછ્યું તમારા આ ફોન નંબર ઉપર વોટસએપ છે મેં કહ્યું હા કેમ શું થયું તેણે મને કહ્યું અત્યારે હું વર્કશોપ આવ્યો છું, તમે મને પૈસા આપ્યા તેના કારણે મેં નવો ગ્લાસ બેસાડી દીધો છે, હું તમને ફોટો મોકલુ છું મેં કહ્યું કંનન તેની કોઈ જરૂર નથી તેણે કહ્યું ના સાહેબ તમે મારી ઉપર ભરોસો મુકયો અને પૈસા આપ્યા હું તમારો ભરોસો તોડી શકૂ નહીં, મને લાગ્યુ કે કાયમ આપણે વિચારીએ છીએ કે એક માણસ સારૂ કરે તો શું ફેર પડે છે પણ મને લાગે છે એક માણસ સારુ કરે તો પણ ફેર પડે છે તેનું કંનન ઉત્તમ ઉદાહરણ છે.